নাসিরনগর আশুতোষ পাইলট উচ্চ বিদ্যালয়

নাসিরনগর আশুতোষ পাইলট উচ্চ বিদ্যালয় বাংলাদেশের ব্রাহ্মণবাড়িয়া জেলার নাসিরনগর উপজেলার একটি উচ্চ বিদ্যালয়। ১৯৩৭ সালে প্রতিষ্ঠিত এই বিদ্যালয়টি ব্রাহ্মণবাড়িয়ার অন্যতম প্রাচীন শিক্ষাপ্রতিষ্ঠান। এটি উপজেলার শীর্ষস্থানীয় সুনামধন্য বিদ্যালয়। উপজেলার লঙ্গন নদীর তীরে এটি অবস্থিত। নাসিরনগর আশুতোষ পাইলট উচ্চ বিদ্যালয় বাংলাদেশের পূর্ব-মধ্য অঞ্চলের ব্রাহ্মণবাড়িয়া জেলার নাসিরনগর উপজেলাধীন একটি মাধ্যমিক বিদ্যালয়। এটি উপজেলার সুপ্রাচীন বিদ্যাপিঠ। বিদ্যালয়ের পূর্বদিকে ২০০ মিটার দূরে বাজার এবং নাসিরনগর থানা, উত্তরে লঙ্গন নদী ও মেদিনী হাওড়, পশ্চিমে উপজেলা ডাকবাংলো এবং দক্ষিণে উপজেলা তহসিল অফিস(ভূমি) অবস্থিত। ইতিহাস সূত্রে জানা যায়, নাসিরনগর আশুতোষ পাইলট উচ্চ বিদ্যালয়ের প্রতিষ্ঠাতা জমিদার কমলারঞ্জন রায়ের পিতা আশুতোষ রায় এর নাম অনুসারে ০১ জানুয়ারি ১৯৩৭ সালে বিদ্যালয়ের নামকরণ করেন। বিদ্যালয়ের সাবেক ও বর্তমান প্রধান শিক্ষকগণের তালিকা: নাসিরনগর আশুতোষ পাইলট উচ্চ বিদ্যালয়ের বর্তমান কর্মরত শিক্ষকগণের তালিকা: এই বিদ্যালয়ে মাত্র একটি শিফটে কার্যক্রম পরিচালিত হয়ে থাকে।শনিবার,রবিবার,সোমবার,মঙ্গলবার,বুধবার সপ্তাহের এই ৫ দিন সকাল ১০:২০ থেকে বিদ্যালয়ের কার্যক্রম শুরু হয়। দুপুর ১টায় ১ ঘণ্টার বিরতি দেওয়া হয় এবং বিকাল ৪ টার সময় বিদ্যালয়ের কার্যক্রম শেষ হয়। সপ্তাহের এই ৫ দিনে প্রতিদিন ৭টি করে ক্লাস নেওয়া হয়। বৃহস্পতিবারে ১০.২০ এ ক্লাস শুরু হয় এবং দুপুর ১টায় ছুটি হয় এবং সেদিন সর্বমোট ৪টি ক্লাস নেওয়া হয়।শুক্রবারে সাপ্তাহিক ছুটি থাকে এবং ওইদিন বিদ্যালয়ের সকল কার্যক্রম বন্ধ থাকে। পাঠ্যবইয়ের পাশাপাশি সহশিক্ষা কার্যক্রমেও রয়েছে এই বিদ্যালয়ের যথেষ্ট সুনাম। সহশিক্ষা কার্যক্রম দ্বারা এই বিদ্যালয়টি জেলা,বিভাগ তথা জাতীয় পর্যায়ে অনেক অনেক খ্যাতি অর্জন করেছে। এই বিদ্যালয়ে রয়েছে 'ইয়াং জিনিয়াস সায়েন্স ক্লাব', 'বিতর্ক ক্লাব' ইত্যাদি যা সহশিক্ষা কার্যক্রমগুলোর গুরুত্বপূর্ণ সাক্ষ্য বহন করে। তাছাড়া সামাজিক সচেতনতা সৃষ্টির জন্য রয়েছে 'সূর্যকিশোর ও স্বর্ণকিশোরীর' মতো ক্লাব। নাসিরনগর আশুতোষ পাইলট উচ্চ বিদ্যালয়ের প্রতি ২ বছর পরপর স্টুডেন্ট কেবিনেট নির্বাচন অনুষ্ঠিত হয়ে থাকে। সম্পূর্ণ জাতীয় নির্বাচনের আদলে অনুষ্ঠিত হয় এই নির্বাচন। এর মাধ্যমে শিক্ষার্থীদের সচেতন নাগরিক হিসেবে গড়ে তোলা হয়। এছাড়াও প্রতি ৫ বছর পরপর শিক্ষার্থীদের অভিভাবকদের নিয়ে ম্যানেজিং কমিটি নির্বাচন অনুষ্ঠিত হয়। যা বিদ্যালয়ের অবকাঠামোর উন্নায়নে ভূমিকা রাখে। বিদ্যালয়টিতে প্রতিবছর ১৫০ থেকে ২০০ জন ছাত্র-ছাত্রী ভর্তি হয়ে থাকে। বিদ্যালয়টির মোট ছাত্র-ছাত্রীর সংখ্যা প্রায় দুইহাজারেরও বেশী। বিদ্যালয়টি উপজেলার শীর্ষস্থানীয় সুনামধন্য বিদ্যালয়ের একটি। বিদ্যালয়টি প্রতিবছর উপজেলায় প্রথমস্থান অধিকার লাভ করে। জেএসসি এবং এসএসসিতে ঈর্ষণীয় সাফল্য অর্জন করে আসছে। এছাড়াও নানান প্রতিযোগীতায় বিভাগীয় পর্যায়ে প্রতিনিধিত্ব করে বিদ্যালয়টি। বিদ্যালয়টি ক্রীড়াঙ্গনে ব্যাপক ভূমিকা রাখে। প্রতিবছর ক্রীড়া প্রতিযোগীতায় উপজেলায় প্রথম হয়ে আসছে। বিদ্যালয়টি জেলা পর্যায়ে অন্যতম শ্রেষ্ঠ বিদ্যালয়। Dainikshiksha। "নাসিরনগরে সৃজনশীল মেধা অন্বেষণ প্রতিযোগিতা - দৈনিকশিক্ষা"। Dainik shiksha (ইংরেজি ভাষায়)। সংগ্রহের তারিখ ২০২০-১০-২০।  Dainikshiksha। "৭ মার্চের ভাষণ প্রতিযোগিতায় দ্বিতীয় সাদিয়া - দৈনিকশিক্ষা"। Dainik shiksha (ইংরেজি ভাষায়)। সংগ্রহের তারিখ ২০২০-১০-২০।  দিগন্ত, Daily Nayadiganta-নয়া। "বিটিভি বিতর্কে চ্যাম্পিয়ন নাসিরনগর আশুতোষ পাইলট উচ্চ বিদ্যালয়"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২৩-০৯-১৪।  প্রতিবেদক, নিজস্ব। "'আমরা স্বর্ণকিশোরী'"। দৈনিক প্রথম আলো। ২০২০-১০-২০ তারিখে মূল থেকে আর্কাইভ করা। সংগ্রহের তারিখ ২০২০-১০-২০।  উইকিমিডিয়া কমন্সে নাসিরনগর আশুতোষ পাইলট উচ্চ বিদ্যালয় সংক্রান্ত মিডিয়া রয়েছে। উইকিমিডিয়া কমন্সে নাসিরনগর আশুতোষ পাইলট উচ্চ বিদ্যালয় সংক্রান্ত মিডিয়া রয়েছে।